Nädala lõpul tahaks minna Viljandisse  folkima. Pean veidi veel kooskõlastama, kus täpselt ööbida, võimalusi on paar-kolm. Samas - kuna rahaline olukord on üsna miinuses, siis saab see pidutsemine veidi keeruline olema ehk külastades ainult tasuta kontserte ning süües-juues enamast õhku ja armastust. Mõned tuttavad on kaasa kutsunud, seetõttu üldse vaatangi sinna poole. Samas tean, et mees ei lubaks mul niisama sinna kindlasti minna või kui, siis sokutaks end supersolvununa kaasa ehk siis poleks sel folgil enam sellisel kujul mingit mõtet. Ta  nimelt ei mõista muusikast mitte midagi, vihkab lõbusat seltskonda ning hoidku jumal selle eest, kui ma mõne temale tundmatu mehega seal peaksin tere ütlema või juttu rääkima.